József Szájer

József Szájer KCMG (s. 7. syyskuuta 1961 Sopron) on unkarilainen Fideszin poliitikko.

Szájer sai oikeustieteen tohtorin arvon Eötvös Loránd -yliopistosta vuonna 1986 ja työskenteli siellä sitten vuoteen 1992 avustavana professorina. Hän oli vuosina 1990–1994 Unkarin parlamentissa Fideszin parlamenttiryhmän varapuhemies. Vuosina 1994–1997 sekä 1998–2002 hän toimi Fideszin parlamenttiryhmän johdossa ja vuosina 2002–2004 Unkarin parlamentin varapuhemiehenä. Szájer istui vuodesta 2004 Euroopan parlamentin jäsenenä Euroopan kansanpuolueen ryhmässä.

1. joulukuuta 2020 Szájer myönsi osallistuneensa 27. marraskuuta 2020 koronaviruspandemian johdosta asetettuja rajoituksia rikkoneisiin juhliin, joita tiedotusvälineissä luonnehdittiin "orgioiksi". Poliisi oli tavannut paikalta 25 alastonta miestä, joihin kuuluivat esimerkiksi Szájer ja eräät diplomaatit. Szájer oli yrittänyt paeta paikalta mukanaan ekstaasia, jota hän ei myöntänyt omakseen. Hän pyysi kuitenkin anteeksi käytöstään ja ilmoitti eroavansa vuoden 2020 lopussa.

Lähteet

Aiheesta muualla 

Unkarilaiset poliitikot
Unkarilaiset europarlamentaarikot
Vuonna 1961 syntyneet
Elävät henkilöt